

**Հ Ա Յ Ա Ս Տ Ա Ն Ի Հ Ա Ն Ր Ա Պ Ե Տ ՈՒ Թ Յ ՈՒ Ն**

**ԵՐԵՎԱՆ ՔԱՂԱՔԻ ԷՐԵԲՈՒՆԻ**

**ՎԱՐՉԱԿԱՆ ՇՐՋԱՆԻ ՂԵԿԱՎԱՐ**

 ՀՀ, 0008 ք. Երևան, Սասունցի Դավթի 87, հեռ.՝ (+374 11) 518 304, էլ. փոստ՝ erebоuni@yerevan.am

|  |  |
| --- | --- |
| § ¦ \_\_\_\_\_\_\_\_\_\_\_\_\_ 2024Ã. N \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  |

 **«ԱԳՐՈՍՅԱ» ՍՊԸ ՏՆՕՐԵՆ ՍԱՐԳԻՍ ՉԱՐՉՅԱՆԻՆ**

**/Ք․ ԵՐԵՎԱՆ, ՍԱՐՅԱՆ ՓՈՂ․ 19-21, ԹԻՎ 3 ՏԱՐԱԾՔ/**

**Ծ Ա Ն ՈՒ Ց ՈՒ Մ**

**Պայմանագիրն ամբողջությամբ միակողմանի լուծելու մասին**

Երևանի քաղաքապետարանի և «ԱԳՐՈՍՅԱ»ՍՊԸ (այսուհետ՝ Ընկերություն) միջև 10.01.2024 թվականին կնքված հ․ «ԵՔ-ԷԱՃԱՊՁԲ-24/10» ծածկագրով գնման պայմանագրի (այսուհետ՝ Պայմանագիր) 8․15 կետի համաձայն՝ «Պայմանագրով նախատեսված ապրանքների մատակարարումն իրականացվում է այդ նպատակով ֆինանսական միջոցների առկայության և դրա հիման վրա կողմերի միջև համապատասխան համաձայնագրի կնքման միջոցով։ Պայմանագիրը լուծվում է, եթե այն կնքելու օրվան հաջորդող վեց ամսվա ընթացքում այդ նպատակով պայմանագրի կատարման համար ֆինանսական միջոցներ չեն նախատեսվում։ Ընդ որում յուրաքանչյուր հաջորդ համաձայնագիրը կնքելու համար ֆինանսական միջոցների նախատեսման համար սույն կետով տրված վեցամսյա ժամանակահատվածի հաշվարկը սկսվում է նախորդ համաձայնագրով սահմանված ապրանքի մատակարարման արդյունքը ողջ ծավալով պատվիրատուի կողմից ընդունելու օրվանից։ Եթե պայմանագրի կատարման համար հատկացված ֆինանսական միջոցների չափը գերազանցում է գնումների բազային միավորի քսանհինգապատիկը, ապա Գնորդի կողմից համաձայնագիր կկնքվի, եթե Վաճառողի կողմից տուժանքի ձևով ներկայացված որակավորման և պայմանագրի ապահովումները՝ փոխարինվում են երաշխիքով կամ կանխիկ փողով՝ հաշվի առնելով ՀՀ կառավարության 2017 թվականի մայիսի 4-ի N 526-Ն որոշման N 1 հավելվածի 32-րդ կետի 1-ին ենթակետի գ և 17-րդ ենթակետի բ պարբերությունների պահանջները։ Ընդ որում, Վաճառողը համաձայնագիրը կնքում, իսկ տուժանքի ձևով ներկայացված որակավորման և պայմանագրի ապահովումների փոխարինման դեպքում նաև նոր ապահովումները Գնորդին ներկայացնում է համաձայնագիր կնքելու ծանուցումը ստանալու օրվանից տասնհինգ աշխատանքային օրվա ընթացքում։ Հակառակ դեպքում պայմանագիրը Գնորդի կողմից միակողմանիորեն լուծվում է»:

2024 թվականի փետրվարի 13-ին Երևանի քաղաքապետարանի գնումների վարչության կողմից «ԱԳՐՈՍՅԱ» ՍՊ ընկերության էլեկտրոնային հասցեին (gohar@freja.am) է ուղարկվել Երևանի քաղաքապետարանի և «ԱԳՐՈՍՅԱ» ՍՊԸ միջև 10.01.2024 թվականին կնքված հ․ «ԵՔ-ԷԱՃԱՊՁԲ-24/10» ծածկագրով գնման պայմանագրի h. 1 համաձայնագրի նախագիծը և խնդրվել է նշված ծանուցումը (համաձայնագրի նախագիծը) ստանալուն հաջորդող օրվանից օրենքով սահմանված ժամկետում Երևանի քաղաքապետարանի աշխատակազմի գնումների վարչության ժ/պ Վահան Պապիկյանին ուղղված գրությամբ ներկայացնել կնքված համաձայնագիրը։

Երևանի քաղաքապետարանի աշխատակազմի գնումների վարչության ժ/պ Վահան Պապիկյանի 12․03․2024թ․ հ․ Ն/7793-24 գրությամբ տեղեկացվել է, որ մինչև 05․03․2024 թվականը ներառյալ, ընկերության կողմից չի ներկայացվել իր կողմից հաստատված համաձայնագիրը և Ընկերությունը զրկել է համաձայնագիր կնքելու իրավունքից, ուստի անհրաժեշտ է կիրառել կնքված պայմանագրի 8․15 կետով նախատեսված պայմանը։

Հաշվի առնելով այն հանգամանքը, որ «ԱԳՐՈՍՅԱ» ՍՊ ընկերությունը խախտել է պայմանագրով սահմանված պարտավորությունները և օրենքով սահմանված ժամկետում չի ներկայացրել կնքված համաձայնագիրը, ուստի հիմք ընդունելով, կնքված պայմանագրի 8․15-րդ կետը, ՀՀ կառավարության 2017 թվականի մայիսի 4-ի N 526-Ն որոշման 33-րդ կետի 12-րդ ենթակետը՝ Էրեբունի վարչական շրջանի ղեկավարը, միակողմանի հրաժարվում է  ԱԳՐՈՍՅԱ» ՍՊ ընկերության հետ կնքված հ․ «ԵՔ-ԷԱՃԱՊՁԲ-24/10» ծածկագրով գնման պայմանագրից՝ համապատասխանաբար համարելով այն լուծված և պատշաճ ծանուցումն ապահովելու նպատակով կիրառում է ՀՀ կառավարության 2017 թվականի մայիսի 4-ի N 526-Ն որոշմամբ հաստատված «Գնումների գործընթացի կազմակերպման մասին» Կարգի 33-րդ կետի 17-րդ ենթակետով սահմանված դրույթները։

Ընկերության կողմից, որպես պայմանագրային պարտավորությունների պատշաճ կատարման ապահովում ներկայացված որակավորման և պայմանագրի ապահովումները կից վճարման պահանջագրերի հետ միասին, սահմանված կարգով, կներկայացվեն Ընկերությանը սպասարկող բանկ՝ տուժանքի մասին համաձայնագրերով սահմանված գումարներից համապատասխանաբար 89․250 ՀՀ դրամ և 59․500 ՀՀ դրամ Երևանի քաղաքապետարանի 900015211429 հաշվեհամարին փոխանցելու նպատակով

Գնումների մասին ՀՀ օրենքի 6-րդ հոդվածի 1-ին կետի համաձայն, գնումների ընթացակարգերին մասնակցելու իրավունք չունեցող մասնակիցների ցուցակում ներառելու նպատակով ընկերության տվյալները օրենքով սահմանված կարգով կներկայացվեն լիազոր պետական մարմին:

Ընդունել ի գիտություն․

եթե Գնումների մասին ՀՀ օրենքի 6-րդ հոդվածի 1-ին մասի 2-րդ մասով նախատեսված լիազորված մարմնին որոշումը ներկայացվելու վերջնաժամկետը լրանալու օրվա դրությամբ մասնակիցը կամ պայմանագիրը կնքած անձը վճարում է հայտի, պայմանագրի և (կամ) որակավորման ապահովման գումարը, ապա պատվիրատուն տվյալ մասնակցին ցուցակում ներառելու պատճառաբանված որոշումը չի ներկայացվում լիազորված մարմին և եթե մասնակցի կամ պայմանագիրը կնքած անձի կողմից հայտի, պայմանագրի և (կամ) որակավորման ապահովման գումարի վճարումն իրականացվում է լիազորված մարմնին որոշումը ներկայացվելու վերջնաժամկետը լրանալուց հետո, բայց ոչ ուշ, քան մասնակցին կամ պայմանագիր կնքած անձին ցուցակում ներառելու վերջնաժամկետը լրանալու օրը, ապա պատվիրատուն դրա մասին գրավոր տեղեկացնում է լիազորված մարմին, որի հիման վրա մասնակիցը չի ներառվում ցուցակում:

**ՀԱՐԳԱՆՔՈՎ՝** **ՀԱԿՈԲ ԲԱԼԱՅԱՆ**

Աշխատակազմի գլխավոր

մասնագետ-իրավաբան

Կատ.` Հ. Կնյազյան

(0 11)518340